Suider-Afrika of suidelike Afrika is die suidelike gedeelte van die kontinent van Afrika.
Die gebied word nie altyd presies dieselfde afgebaken nie.
'n Algemene afbakening, veral vir geografiese en ekologiese doelwitte, is die gebied suid van die Zambezi-, Okavango- en Kunenerivier, die eilande aan hierdie gebied se kus en die gebiedswaters tot 200 seemyl van die kus, asook Prins Eduard-eiland en Marioneiland in sub-Antarktika. Dit sluit dus die suide van Mosambiek (suid van die Zambezirivier), Botswana en Zimbabwe, sowel as Suid-Afrika, Lesotho en Swaziland, in. 'n Voorbeeld hiervan is die voëlgidse wat algemeen beskikbaar is en wat die verspreiding van die verskillende spesies in Suider-Afrika aandui.
Dit gemeenskap sluit die volgende lande in:
Dit beslaan 'n nou strook met die kus van Namibië op, en binnelands saam met die Oranjerivier tot so ver as 21°O. Die Kalahari-woestyn en die Namibwoestyn is deel van hierdie streek. Dit reën gemiddeld minder as 125 mm per jaar. In die Namibiese kusstrook is die vog wat vanaf misbanke van die see af ingestoot word, dikwels die enigste bron van vogtigheid.
Klein kolletjies woud- en boswêreld strek vanaf die Tsitsikammawoud, aan die kusgebied van die Oos-Kaap provinsie van Suid-Afrika, oos en noordoos deur KwaZulu-Natal, noord met die Drakensberge deur Mpumalanga, en dan weer weswaarts na die Soutpansberge en in oostelike Zimbabwe in.
Smither's Mammals of Southern Africa. A field guide, pp. xiii tot xvi. Redakteur Peter Apps. Derde uitgawe, 2000.
Sinclair, I, Hockey, P & Tarboton, W. 2002. Sasol Voëls van Suider-Afrika. 3de uitgawe, Kaapstad: Struik Uitgewers. ISBN 978-1-86872-743-8.